Turun kaupunginkirjasto Muistio

Vaskin kokoelmatyöryhmä

 14.4.2021

Vaski-kirjastojen kokoelmatyöryhmän kokous

Aika keskiviikko 14.4. klo 14 – 15.15

Paikka Teams-kokous

Kutsuttu Kaisa Hypén (pj.) Turku

 Anu Lehtonen-Sonkki Kaarina

 Sari Levon Uusikaupunki

 Erja Metsälä (siht.) Turku

 Arja Rytkönen Kaarina

 Säde Vainio Salo

 Tom Sjöstrand Paimio

 Maija Suoyrjö Turku

Poissa

KÄSITELTÄVÄT ASIAT

1. **Kirjastojen kuulumiset**
* **Uudessakaupungissa** hiljaiseloa muuten, mutta kirjastonjohtaja todennäköisesti vaihtumassa, sijaisuusjärjestelyt käynnissä. Remontti valmistuu hiljakseen, lattiaa joudutaan vielä korjaamaan. Kirjasto on ollut auki, asiakkaita käy paikan päällä vain vähän, mutta hyllyvarauksia on paljon ja kuljetukset niin suuria, että laatikoista on ajoittain pulaa.
* **Paimiossa** odotellaan Kohaa, asiakkaat noutavat varauksia ja kirjakasseja. Kohaan ja kellutukseen valmistauduttu muun muassa musiikin aineistoa läpikäymällä.
* **Salossa** asiakkaita käy vain vähän mutta hyllyvarauksia on valtavasti, myös kasseja koululaisille kerätään paljon. Koulutuksiin on osallistuttu ja Kohaan valmistauduttu.
* **Kaarinassa** johtajahaku menossa, hyviä hakijoita toivotaan. Koha -videoista on pidetty ja koulutuksiin osallistuttu. Varaustenhakua on paljon ja tähän liittyen on ollut keskustelua aamuvuorojen aloitusajoista. Lastenosastolla ja koulukirjastossa on ollut paljon asiakaspalvelua pääkirjaston kiinniolosta huolimatta, etävinkkaukset ovat onnistuneet hyvin. Myös lasten varaukset ovat lisääntyneet. Aavistellaan, että lisääntynyt varaaminen on tullut jäädäkseen pandemian jälkeenkin.
* **Turussa** samoin paljon työtä lisääntyneen varausmäärän hoitamisessa.
1. **Vuoden 2022 e-aineistoista**

Vaskin johtoryhmä käsittelee alustavasti ensi vuoden e-aineistoja seuraavassa kokouksessa 27.4.

Reunaehtoja:

* määräraha pysynee nykyisellä tasolla, noin 175 000 € / vuosi 🡪 nollasummapeli, jos halutaan lisämääräraha jonkin aineiston hankintaan, se on pois joltain muulta kokoelman osalta
* painetta hankkia lisää lisenssejä kielikurssipalvelu Promentoriin, mahdollisesti myös etäkäyttöiseen eMagz-palveluun
* Ellibs-määräraha tulee todennäköisesti pienenemään, painotetaan e-äänikirjojen hankintaa

Keskusteltiin e-aineistojen hankinnasta ja hankintalinjauksista.

* asiakaspalautteissa on toivottu etäkäyttöiseen eMagziin aineistoja, joita on mahdollista hankia vain paikalliskäyttöisesti
* ongelmia aiheuttanut se, että vain Aurorassa aktiivisena oleva kirjastokortti toimii eMagzin sisäänkirjautumisessa
* suunnitteilla kysely asiakkaille siitä, mitä lehtiä haluttaisiin etäkäyttöisiksi. Kyselyssä asiakkaat saavat rastittaa kiinnostavat lehdet tarjolla olevien lehtien valikosta.
Kyselyn sisältöön on mahdollista vaikuttaa kertomalla ideoista Maijalle 13.5. mennessä.
* keskusteltiin e-lukijoiden näkymättömyydestä, tulevat esille useimmiten vain kun palvelut eivät toimi
* nyt luetuimmat etäkäyttöiset lehdet ovat Suomen kuvalehti ja Tekniikan maailma, joissa molemmissa kaksi lisenssiä. Seuraavaksi suosituimpia ovat Me Naiset, Suuri Käsityölehti ja Anna. Lasten- ja nuorten lehdet ehkä vähiten käytettyjä.
* Kaikkien lehtien kohdalla käännytysten määrä aina suuri heti uuden numeron ilmestyessä, tasaantuu kun aikaa kuluu
* e-palveluiden käytön paikkatietoja ei ole kartoitettu, olisi kiinnostavaa tietää onko käytössä alueellisia eroja
* valtakunnallisen digimediahankkeen webinaari hankkeen tuloksista tulossa
1. **Kohan käyttöönottoon liittyvä valmistelutyö**

Hankintaan liittyviä koulutusvideoita julkaistu Libopissa, lisää tulossa, mm. kausijulkaisuihin liittyen.

Julkiset nidehuomautukset saadaan mahtumaan signum/selkätarraan, joten erillisille tarroille ei ole tarvetta. Vaski-jory päätti 30.3. yhtenäistää info- ja selkätarrojen sisällön.

Järjestelmä pois käytöstä 19.5.-3.6., Turku tilaa tänä aikana kirjat normaalisti hankintaportaalista. Tilaukset lähtevät aineistotoimittajille, ja jäävät portaaliin jemmaan siihen asti, että ne voidaan siirtää Kohaan.

Suurin muutos aineiston tilaamisessa koskee Kirjastopalvelulta tilattavia av-aineistoja: Kohaan ei tule valintalistoja, vaan ne ovat Aarteessa. Aarteessa tehdään valinnat ja viedään ostoskoriin, josta tilaukset siirtyvät Kohaan. Samaa toiminnallisuutta pyritään rakentamaan myös Kirjaväylään.

Katsottiin suunnitelmaa siitä, mitä asioita hankinnassa on otettava huomioon järjestelmän vaihtuessa, extranettiin tulee myöhemmin tarkempaa tietoa tästä.

1. **Vaski-kirjastojen aineistohankintojen arvo**

Vaski-kirjastojen johtoryhmän toimeksianto: selvitetään Vaski-kirjastojen aineistohankintojen toteuma mahdollisen kellutuksen ja yhteishankinnan taustaksi.

”Kokoelmatyöryhmän 23.11.20 kokouksessa kirjattiin

<https://tilastot.kirjastot.fi/> -palvelusta saadaan hankinnat / asukasluku. Hankinnat tehdään Vaski-kirjastoissa hankintaohjelman kautta yleensä. Poikkeuksiakin on, joten asiaa pitänee kysyä kirjastoista suoraan ensi vuoden alussa, koska euromääräistä lukua ei suoraan tilastoista saada. Näin saataisiin kokonaiskäsitys siitä, minkä verran Vaskeissa käytetään rahaa aineistoihin ja saadaan taustatietoa mahdollista kellutusta ja yhteishankintaa varten.”

Edellisessä kokouksessa sovittiin, että ”kirjastoihin lähetetään kysely käytetyistä aineistomäärärahoista. Tiedot yritetään koota maaliskuun loppuun mennessä.” Asia ei ole edennyt, sovitaan uudesta aikataulusta myöhemmin.

1. **Musiikki CD-levyjen kellutuksen valmistelu**

Vaski-jory päätti 2.3., että

* musiikki-cd-levyjen kellutuskokeilu alkaa 1.10.2021 ja kestää vuoden
* toimintakäytäntöjä tarkennetaan joryn kokouksessa 27.4.

Muistioon kirjattiin myös, että ”jokainen kirjasto käy asian vielä läpi ja toimittaa Kaisalle tarvittaessa kommentteja”.

Käytiin kokouksessa läpi kellutuksen valmistelutilannetta ja jatkosuunnittelua:

* on toivottu että kellutuskokeilu alkaisi vasta vuodenvaihteessa 2021-22
* Salosta paljon kommetteja tulossa, lähetetään Kaisalle erikseen myöhemmin
* ennustettu tulviminen arveluttaa Kaarinassa, kun kokoelma on nytkin jo iso
* Paimiossa arvioidaan tilan riittävän, vaikka palautukset lisääntyisivätkin
* katsottiin suunnitelmaa *”CD-levyjen kellutus Vaski -kirjastoissa, tilannekatsaus ja sovittavat asiat”*
	+ luokituksen ja hyllypaikkojen yhdistäminen on edennyt hyvin
	+ uuden aineiston valinta, hankinta ja käsittely, kaksi erilaista toimintavaihtoehtoa variaatioineen
	+ yhteiskokoelman perustaminen harkinnassa
	+ yhteinen hankinta ehdotetaan aloitettavaksi myöhemmin, esim. vuoden päästä kellutuksen aloittamisesta
	+ määräraha
	+ kellutuksen pelisäännöt: tasapainottaminen, toisen kunnan aineiston poistaminen ja varastointi
	+ varastonkirjaston siirrot
	+ seuranta
	+ tiedotus
1. **Muut asiat**
2. **Seuraavan kokouksen ajankohta**

Sovittiin, että seuraava kokous on keskiviikkona 9.6. klo 13.00.